«Սա մի կողմից պայմանավորված է նրա ծննդավայրում` Արգենտինայում, հայ համայնքի հետ ունեցած ավանդական կապերի միջոցով Հայոց ցեղասպանության փաստի իմացությամբ, մյուս կողմից` Ֆրանցիսկոս Պապի անձնական որակների` անկեղծությունն ու ազնվությունը քաղաքական հետաքրքրություններից ու շահերից վեր դասելու իրողությամբ: Ցեղասպանություն բառն արտաբերելու իրողությունը կաթոլիկ եկեղեցու քահանայապետի կողմից նոր երեւույթ չէ, սակայն կարեւոր է, թե ինչ կերպ է դա արվում: Ուշագրավ է, որ այս դեպքում Հայոց ցեղասպանությունը Պապը դիտարկում է ստալինյան ռեպրեսիաների եւ սպանդի հետ նույն հարթության վրա, ինչը վերջին տարիներին Ստալինի կերպարի եւ նրա կառավարման տարիները վերարժեւորելու անհրաժեշտության մասին է խոսում»: